lv en it lv lv en fr en lv en fr en lv en lv lv lv lv en hbs_lat lv de lv lv lv lv lv lv lv lv lv lv lv lv lv lv lv lv lv ca en en en lv en lv en en lv en en en lv en en en lv en en en lv lv en en en lv en en en lv lv en en en lv en en en lv en en en lv lv en en en en fa en en en en en en en lv en
Veģetārā Lazanja ar soju – N.R.
August 10, 200918 Comments on Veģetārā Lazanja ar sojuRecipe
Nu jau labu laiku man daži cilvēki atgādina lai uzrakstu veģetāriešu lazanjas recepti. Būtībā nekādas konkrētas receptes nav, ir tikai dažas pamata lietas kas jāņem vērā, un tālāk var ļaut vaļu fantāzijai, visi dārzeņi ir aizvietojami un proporcijas nav akmenī kaltas. Šī gan sanāca īpaši garšīga, tā ka droši varu ieteikt taisī arī precīzi kā te. Vispirms pārlasiet visu, un tikai tad sāciet 🙂
– lazanjas plāksnes, kas maksā nedaudz virs lata par paciņu
– mājas sieru kādas 3 kastītes
– sēnes – parasti tie ir šampinjoni, bet sezonas dēļ šoreiz mums būs gailenes.
Tad vēl nedaudz zaļumu, un galvenā īpatnība – smalkie sojas graudiņi. Tādus cik man zināms var nopirkt tikai un vienīgi Sojas veikaliņā (uz Dzirnavu-Valdemāra stūra, strādā līdz sešiem), un veģetāriešus mudinu doties uz turieni tūlīt pat, jo ja tie beigsies, nezinu ko jūs darīsiet. Ļoti lēti viņi tur ir, un iesaku pirkt kilogramu lai nākotnei paliek pāri. Šie sojas graudiņi pēc pareizas pagatavošanas garšo ļoti līdzīgi maltajai gaļai, lai dotu tādu autentisku lazanjas konsistenci. Tos lieliski var lietot arī taisot Čili, ja kas.
Tad kādā traukā ieberam sojas graudiņus (tie piebriest 2-3 reizes, uzmanieties ar daudzumu), iemetam tur kādu kubiku buljona (jo sojai kā tādai garšas ir pamaz), un pārlejam ar verdošu ūdeni tik daudz, lai ūdens nepaliktu pāri, t.i. lai pilnībā viss tiktu absorbēts. Labāk pieliet mazāk, pagaidīt, un tad pieliet vēl nedaudz – ja ūdens būs par daudz, to protams iespējams noliet, un soju nokāst sietā, bet tas nav vēlams.
Sagriežam sēnes, un sviestā tās apcepinam vienas pašas. Paraleli cepam kopā sagrieztos pārējos dārzeņus. Tad piejaucam klāt soju un sēnes, un turpinam cepināt lai soja un visi pārājie dārzeņi apmainās aromātiem un veidotos mūsu kopējā kārtas masa.
Paraleli pirmās kārtas cepšanai, jāsarīvē labs klucis siera, un jāsajauc ar zaļumiem un mājas sieru, veidojot tādu aptuveni 1:1 masu. Pārpalikušais siers noderēs virskārtai.
Lazanjas plāksnes var ieklāt tāpat, bet ņemot vērā ka nav tāda pilnīgi kantaina trauka, un tās nāksies apgraizīt – tad labāk tās uz minūti iemērkt karstā ūdenī lai nedaudz paliek mīkstas. Trauku vajag tādu kas iztur augstas temperatūras, vislabākie ir stikla un keramikas trauki taisnstūra formā, ar vāku. Ja nav vāka, derēs alumīnija folija.
Sākam ar dārzeņu maisījumu. Plāksnes apakšā neliekam, jo citādi tās piedegs vai paliks cietas. Pēc dārzeņu maisījuma apgriežam plāksnes maliņas un vienmērīgi klājam pāri. Nākamā kārta ar siera/mājassiera kārtu. Kārtas var likt cik vien vēlaties, mums tās šķiet bij četras.
Virsējā kārta ir plāksnes, un tām pa virsu uzbērts daudz siera. Ja virskārtai nebūs siera, plāksnes atkal jau paliks cietas un nebūs labi. Sieru vajag!
Krāsns gatavošanas laikā ir uzkarsusi uz 200C, liekam trauku iekšā, un taimeri uz 30 minūtēm. Pēc 30 minūtēm nekas droši vien nebūs gatavs, bet pārbaudam iedurot nazi un skatoties cik stingras ir plāksnes. Ja ir kaut neliela pretestība, liekam klāt vēl 10 minūtes. Un tas arī viss!
Veģetārā Lazanja ar soju
Click to share on Twitter (Opens in new window)
Click to share on Facebook (Opens in new window)
Vai ola vienmēr ir vista?
iPhone 3Gs vs Garmin Vista HCx
18 thoughts on “Veģetārā Lazanja ar soju”
August 10, 2009 at 8:29 am
njam, sho buss jasaglabaa lidz mums bus virtuve ar cepeshkrasni. Soja patiesibaa tieshaam garshoja peec maltaas galjas. Es parasti burkanus mazliet novariju un tad riveju, bet tas laikam lieks darbs. Cukini un sēnes aizstāšau ar tomatiem un kaut ko vēl. bet tas labs padoms par to, ka plaksni nevajag apakshaa un pa virsu daudz siera. Bija tiesham garshigi. Paldies!
August 10, 2009 at 8:59 am
Kaut kādi līdzīgi sojas gabaliņi (skatos pēc bildēm), lielāki un mazāki atrodami arī rimi pie diētiskajiem produktiem.Bet kāpēc veģetāriešiem vajag ēst kaut ko, kas garšo pēc gaļas? Tad viņiem garšo gaļa? Vai īstenībā gaļa garšo pēc sojas ? 🙂
August 10, 2009 at 9:30 am
man garsho galja, neesmu vegetariete, bet ja butu tad es zinatu, ka man kadreiz garshoja galja un taa es varu to aizstat. Savukaart, citam varbuut tas vienkarshi ir cita veida ediens un ar galju asociacijas nerada. Nezinu
August 10, 2009 at 9:51 am
Tiem, kas ētisku apsvērumu dēļ vairs nevēlas ēst gaļu, soja varbūt ir veids kā vieglāk pāriet uz veģetāru ēdienu, tapēc arī tāda piezīme.
Man garšo gaļa, un Argentīnā un Amerikā esmu atēdies steikus milzīgos daudzumos savulaik. Tie laiki nu ir garām, un daudzveidoju savu ēdienkarti ar dārzeņiem. Starp citu nereti veģetāriešu ēdienkarte ir stipri daudzveidīgāka, jo nākas piedomāt lai nebūtu kārtējie ‘pelmeņi vai cīsiņi’. Zinu dažus kuru ēdiens ar to vien aprobežojas, no offence 🙂 (neviens no klātesošajiem)
August 11, 2009 at 6:40 am
Mmm, izklausās labi, tiks izmēģināts! Es parasti taisu veģetāro lazanju bez sojas. Tā vietā ņemu konservētos tomātus, patisonu, baklažānu, sēnes un citus dārzeņus. Savāru tos mērcē un krāmēju kārtās ar daudz sieru.
August 12, 2009 at 8:10 am
tā ir, ir miljons iemeslu, kāpēc kļūt par veģetārieti. grūti gan iedomāties, kā iet kopā – tas ir neētiski&bet tā patīk un garšo.es pieeju ar citu paradigmu – nevis skatos, ar ko aizvietot gaļu, bet kādi ir ēdieni, kas sastāv tikai no dārzeņiem. un tādu ir daudz.
savukārt, viens medicīnas pārstāvis stāstīja, ka apstrādājot sojas pupas, lai iegūtu gaļas imitējošu produktu, notiek tur šurumburum ķīmiskas reakcijas, kā rezultātā rodas vielas, kas veicina dažu šūnu kodola un citoplazmas palielināšanos, kas diez ko labi nav. Pati gan neesmu pārbaudījusi šo 🙂
August 17, 2009 at 10:53 am
šādi sojas graudiņi ir pieejami arī gogoļa ielas (ja nemaldos tad gogoļa iela 13)veikaliņā
September 23, 2009 at 1:14 pm
Hm… Kāds ir sojas mērķis? Aizvietot gaļu, imitējot tās garšu?
September 23, 2009 at 1:51 pm
kāds ir banāna mērķis? aizvietot apelsīnus?
stulbs jautājums aleksej, protams ka ne.
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
Notify me of follow-up comments by email.
Notify me of new posts by email.
This site uses Akismet to reduce spam. Learn how your comment data is processed.
Rakstus šeit jau vairāk kā 20 gadus raksta Normunds.